S. 5. 87 De Europæiske Fællesskabers Tidende Nr. L 117/17 KOMMISSIONENS FORORDNING (EØF) Nr. 1245/87 af 4. maj 1987 om indførelse af foreløbige forholdsregler for forudgående fællesskabsovervag- ning af importen af visse produkter med oprindelse i Japan KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets forordning (EØF) nr. 288/82 af S. februar 1982 om den fælles importordning ()), ændret ved forordning (EØF) nr. 1243/86 (?), særlig artikel 10, efter konsultation i det udvalg, der er fastsat i henhold til nævnte forordning, og ud fra følgende betragtninger : De forenede Staters regering besluttede den 17. april 1987 at indføre en told på 100 % på importen fra Japan af visse typer af personlige computere, visse farvefjernsyn og visse elektriske håndværktøj ; disse foranstaltninger kan medføre ændringer i de tradi- tionelle handelsstrømme i form af en stigning i eksporten til Fællesskabet ; disse indførsler vil kunne få en depressiv virkning på fællesskabsindustriens prisniveau og økonomiske resul- tater og truer således med at skade Fællesskabets produ- center af tilsvarende konkurrerende varer ; i den foreliggende situation er det i Fællesskabets inter- esse at indføre et efterfølgende fællesskabstilsyn med denne import, for at man så hurtigt som muligt kan råde  over oplysninger om dens udvikling ; under hensyntagen til de grunde, der fører til at indføre denne forholdsregel, er det passende at forudse en anven- delsesperiode på seks måneder og en vurdering af forholdsreglen før dens udløb — UDSTEDT FØLGENDE FORORDNING : Artikel 1 Indførelsen i Fællesskabet af: — personlige computere henhørende under pos. 84.53 ex B i den fælles toldtarif, henført under NIMEXE- nummer 84.53-31 til 39, | — elektriske håndværktøj henhørende under pos. ex 85.05 i den fælles toldtarif, henført under NIMEXE- nummer 85.05-11 til 29, 59, 80, — farvefjernsyn henhørende under pos. 85.15 A III b) 2 ex cc) i den fælles toldtarif, henført under NIMEXE- nummer 85.15-48, med oprindelse i Japan underkastes forudgående fælles- skabsovervågning i henhold til artikel 11 og 14 i forord- ning (EØF) nr. 288/82. Artikel 2 Overførsel til fri omsætning i Fællesskabet af produkterne omtalt i artikel ] er forudsat fremvisningen af et oprindel- sescertifikat, undtagen for de produkter, som er på vej mod Fællesskabet på ikrafttrædelsesdatoen for denne forordning. Artikel 3 Bilag II til forordning (EØF) nr. 288/82 ændres ved tilføj- else af positionen i den fælles toldtarif og NIMEXE- nummeret for de produkter, som omfattes af artikel 1, efterfulgt af tegnet (+) i kolonnen »EUR«. Artikel 4 Denne forordning træder i kraft på dagen efter offentlig- gørelsen i De Europæiske Fællesskabers Tidende. Den gælder for en periode på seks måneder. Før udløbet af denne frist vil Kommissionen undersøge muligheden i at forlænge, ændre eller eventuelt at ophæve denne forordning. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 4. maj 1987. På Kommissionens vegne Willy DE CLERCQ Medlem af Kommissionen ()) EFT nr. L 35 af 9. 2. 1982, s. 1. (?) EFT nr. L 113 af 30. 4. 1986, s. 1.